Bruselj, 10.12.2004

COM(2004) 801 končni

2002/0259 (COD)

SPOROČILO KOMISIJE EVROPSKEMU PARLAMENTU v skladu z drugim odstavkom člena 251 (2) Pogodbe ES o

skupnem stališču Sveta o sprejetju Direktive Evropskega parlamenta in Sveta o spremembi Direktive 1999/32/ES glede deleža žvepla v tekočih gorivih za morske ladje

2002/0259 (COD)

SPOROČILO KOMISIJE EVROPSKEMU PARLAMENTU v skladu z drugim odstavkom člena 251 (2) Pogodbe ES o

skupnem stališču Sveta o sprejetju Direktive Evropskega parlamenta in Sveta o spremembi Direktive 1999/32/ES glede deleža žvepla v tekočih gorivih za morske ladje (Besedilo velja za EGP)

1- OZADJE

+++++ TABLE +++++

2- CILJ PREDLOGA KOMISIJE

Cilj predloga je zmanjšati posledice ladijskih emisij žveplovega dioksida (SO2 aliSOx) in trdnih delcev (PM) za zakisljevanje okolja in zdravje ljudi. Ladijske emisije SOx in trdnih delcev so v neposredni povezavi z vsebnostjo žvepla v gorivu. Sedanja povprečna vsebnost žvepla (S) v težkem kurilnem olju za plovila je 2,7 % ali 27.000 delcev na milijon (ppm), v primerjavi z gorivom za avtomobile, katerega nova omejitev vsebnosti žvepla je 10 ppm. Predlog vsebuje nove omejitve najvišje vsebnosti žvepla v gorivih za morske ladje, natančneje:

- Omejitev 1,5 % S v gorivu za vse ladje v Severnem morju, Kanalu in Baltskem morju v skladu z nadzornim območjem nizkih emisij SOx, dogovorjenim v Mednarodni pomorski organizaciji (MPO). To bo pomagalo zmanjšati zakisljevanje in zboljšati kakovost zraka;

- Omejitev 1,5 % S za gorivo za potniška plovila na linijskih prevozih do ali iz kateregakoli pristanišča v EU v skladu z vzpostavljeno politiko EU za visoke standarde za potniška plovila. To bo zboljšalo kakovost zraka na obalah ter pomagalo zagotoviti oskrbo z gorivom z nizko vsebnostjo S po vsej Evropi;

- Omejitev 0,2 % S za gorivo za plovila v privezu v pristaniščih EU in za vsa plovila za plovbo po celinskih plovnih poteh z namenom zmanjšati lokalne emisije SOx in PM in zboljšati lokalno kakovost zraka.

3 PRIPOMBE O SKUPNEM STALIŠČU

3.1 Splošne pripombe

V svoji spremembi predloga je Komisija sprejela v celoti, delno ali načelno 30 od 36 sprememb, ki jih je predlagal Evropski parlament v prvem branju. 21 sprememb je vključenih v skupno stališče dobesedno ali smiselno.

Komisija je sprejela vse spremembe, ki pojasnjujejo področje uporabe predloga in njegove koristi za okolje, spremembe, ki predvidevajo bolj jasne ukrepe glede poskusov alternativnih tehnologij za zmanjšanje izpušnih plinov, in večino sprememb, ki določajo datume izvedbe. Komisija ni sprejela sprememb, ki so v drugi fazi predvidele nižje vsebnosti žvepla v gorivu za morske ladje v vseh vodah Skupnosti, v prepričanju, da bi bilo to na tej stopnji še prezgodaj.

Svet je sklenil vključiti večino sprememb Parlamenta, ki pojasnjujejo predlog, in tiste, ki predlagajo poskuse za čiščenje izpušnih plinov. Pri datumih izvedbe je od prvega branja v Parlamentu prišlo do pomembnega dogodka: Prilogo VI h Konvenciji MARPOL o onesnaževanju zraka Mednarodne pomorske organizacije (MPO) je ratificiralo zadostno število držav, da je lahko začela veljati. Datumi izvedbe v skupnem stališču so zato spremenjeni tako, da ustrezajo tistim v Prilogi VI k MARPOL. Glede omejitev v drugi fazi je Svet sklenil vključiti v klavzulo o reviziji (člen 7) bolj podrobno besedilo, v katerem predlaga skrajšanje rokov pri MPO v skladu z revizijo Priloge VI k MARPOL in tudi predložitev poročila Komisije o ekonomskih instrumentih kot možnem dodatnem ukrepu.

Komisija meni, da skupno stališče, sprejeto s kvalificirano večino dne 09.12.2004, ne spremeni vidikov ali ciljev predloga in ga zato podpira v nespremenjeni obliki.

3.2 Podrobne pripombe

3.2.1 Spremembe Parlamenta, ki jih je Komisija sprejela in so v celoti, delno ali načelno vključene v skupno stališče

Spremembe 1, 3, 4, 5, 6, 7, 8, 10, 18, 23, 27, 29, 30, 31, 33, 38, 39, 40, 43 in 44 so bile vključene v celoti, delno ali načelno. Predvidevajo razjasnitve, spremembe določb o odstopanju in določajo pravila za poskuse in rabo tehnologij čiščenja izpušnih plinov.

3.2.2 Spremembe Parlamenta, ki jih je Komisija zavrnila, vendar so v celoti, delno ali načelno vključene v skupno stališče

Spremembo 13 je Komisija zavrnila, vendar je delno vključena v skupno stališče. Ta sprememba predlaga prestavitev datuma začetka veljavnosti določbe o potniških plovilih. Svet je sklenil, da je logično prestaviti izvedbo na zgodnejši datum tako, da bi bil v skladu z datumom začetka veljavnosti Priloge VI k MARPOL .

3.2.3 Spremembe Parlamenta, ki sta jih Komisija in Svet zavrnila in niso vključene v skupno stališče

Spremembe 22, 25, 26, 32 in 42 sta zavrnili obe instituciji in niso vključene. Te spremembe predlagajo drugo fazo omejitev in predvidevajo dopolnitve, ki se zdijo nepotrebne.

3.2.4 Spremembe Parlamenta, ki jih je Komisija sprejela v celoti, delno ali načelno, vendar niso vključene v skupno stališče

Spremembe 2, 14, 15, 16, 17, 21, 24, 28, 37 in 41 je Komisija delno ali načelno sprejela, vendar niso vključene. Večina predlaga krajše roke, ki ne ustrezajo razporedu izvajanja, sestavljenem v skladu s Prilogo VI k MARPOL .

3.2.5 Dodatne spremembe predloga, ki jih pripravi Svet

V členu 1(1) se dodajo štiri nove izjeme za goriva, ki jih uporabljajo ladje, vključene v vojaške aktivnosti, ladje, ki zagotavljajo varstvo človeškega življenja na morju, poškodovane ladje ali ladje, ki uporabljajo potrjene tehnologije za zmanjševanje emisij.

V členu 1(2) je dodanih več novih opredelitev, za MARPOL, Prilogo VI, vojne ladje, "dajanje v promet", "najbolj oddaljene regije" in "tehnologija za zmanjševanje emisij".

V členu 1(4) se razveljavitev obstoječih določb o plinskem olju za plovila odloži do leta 2010 (vključno z odstopanjem za Grčijo in najbolj oddaljene regije, ki do takrat ostane v veljavi).

V členu 1(5) o nadzornih območjih nizkih emisij SOx in potniških ladjah so pojasnjene odgovornosti držav članic na področju uporabe; določba, ki od držav članic zahteva zagotavljanje goriva ustreznega predpisom, se črta; večina datumov začetka uporabe se spremeni ustrezno s Prilogo VI k MARPOL ali 12 mesecev po začetku veljavnosti direktive, kar je poznejše.

V členu 1(6) se objava zahteve nizke vsebnosti žvepla v gorivu za ladje v privezu in plovila za plovbo po celinskih plovnih poteh odloži do 1. januarja 2010. Za ladje v privezu se uvede določena prožnost, ki omogoča "razumne časovne okvire" za zamenjavo goriva, ladje s kratkoročnim postankom so izvzete in dveletno odstopanje je dovoljeno za 16 grških potniških plovil. Plovila za plovbo po celinskih plovnih poteh so izvzeta, kadar so na morju.

V členu 1(7) je vključeno bolj podrobno besedilo o poskusih in uporabi novih tehnologij za zmanjševanje emisij, vključno z revidiranimi postopki komitologije za njihovo odobritev.

Člen 1(8) o vzorčenju in analizi se nekoliko skrajša, priprava osnutka pa je pojasnjena.

V členu 1(9) se poročilo Komisije prenese na leto 2008, osnovni elementi poročila so revidirani tako, da vključijo gibanja stroškov goriva, modalno preusmeritev, napredek pri MPO in novo analizo stroškov in koristi v zvezi s potniškimi plovili. Poročilo lahko spremljajo predlogi za drugo fazo mejnih vrednosti žvepla. Zahteva se posebno poročilo o ekonomskih instrumentih do leta 2005. Področje uporabe postopka komitologije je omejeno.

Člen 1(10) o regulativnem odboru je nekoliko spremenjen.

4- ZAKLJUČEK

Spremembe, ki jih predvideva Svet, pomagajo pojasniti predlog in uskladiti njegovo izvajanje s Prilogo VI k MARPOL s Konvencijo MPO. Prav tako spodbujajo razvoj alternativnih tehnologij in ekonomskih instrumentov ter upoštevanje strožjih omejitev druge faze pri MPO in v EU. Komisija zato podpira skupno stališče, sprejeto s kvalificirano večino dne 09.12.2004.